
Odgovor gosp. Dr. Jorju Tadiću 


Osvijetljenje jedne činjenice. 
: Piše: Vicko Lisičar. 
Gosp. Dr. Jorjo Tadić štampao je negdje u maju 
1933, biografiju: ,Miho Pracatović: Pracat“, Pročitavši 
to djelo opazio sam neke manjkavosti i netačnosti, 
zbog kojih sam smatrao potrebitim, da javno to pri- 
mjetim. Zato sam u svoje vrijeme bio objelodanio re- 
cenziju odnosne njegove biografije u ,Narodnoj Svi- 
jesti“ broju 23, 24 i 25 od 7, 14 i 21 prošlog juna 
pod naslovom ,Dr. Jorjo Tadić: Miho Pracatović-Pra- 
cat“. Na ovo me je bilo najviše potaklo III. poglavlje 
u dotičnoj biografiji: ,Ratovi s Turskom“. U tom po- 
glavlju ističe gosp. auktor, kako je u prvoj polovini 
XVI. vijeka Turska bila započela, da sve više ugrožava 
kršćansku Europu, a da je naprama toj turskoj Sili 
»na Zapadu stajao španski vladar Karlo V. Habsbur- 
govac (1516—1557)“. Gosp. Tadić pripisuje ovomu 
vladaru inicijativu i prvenstvo, kao i najveću zaslugu 
u borbama proti turskoj najezdi. ,Karlo V. predvodio 
je u tim borbama, te ponekad okupljao oko sebe i 
| druge kršćane“. Megjutim prikazuje g. Tadić u kratko 
> politiku Dubrovčana, kojom su znali parirati svoju ne- 
utralnost izmegju Turske i Španije, pa tako uživali 
\ naklonost i jedne i druge države. Dok pri tom ne na-: 
lazi ni najmanje potrebitim, da spomene veliki upliv, 
nastojanje odnosno veliku ulogu kao i velike žrtve 
rimskih papa u organizaciji za obranu kršćanske Eu- 
rope proti turskoj najezdi. Za kršćanstvo XVI. vijeka 
zaista je prezaslužan papa Julije II., osnivač Prve svete 
Lige (1511—1513), zatim Pavao III. i Pio V., koji je 
uspješno nagovorio španjolskog kralja i Veneciju za 
Drugu svetu Ligu, i čijom je inicijativom bila zamet- 

nuta i izvojštena pobjeda kod Lepanta g. 1571., te tim 
uništena turska mornarica, koja je zadavala toliko jada 
kršćanskom primorju. Za _ove pape, koji su osim svoga 
upliva i nastojanja žrtvovali novca i cijelo svoje ratno 
brodovlje, može se slobodno ustvrditi, da su uistinu 
bili spas cijeloj Europi i njezinoj civilizaciji. Uza sve 
to g. Tadić prešao je mučke preko toga, a spominje 
i ističe samog španjolskog vladara Karla V. Habsbur- 
govca, osim što na jednom mjestu nuzgredno spominje 
ime pape u borbi protiv Turaka, navodeć, da je ,savez 
bio sklopljen u Veneciji, u mjesecu februaru 1538., i 
to izmegju Španije, Venecije, pape i Austrije“. 

Gosp. Tadić spomenuo je samo taj jedini put 
papu kao saveznika proti Turcima, ali doduše spome- 
nuo ga je i pri koncu spomenutog poglavlja sa. slije- 
dećim navodima : ,Ljeti 1538. god. prolazile su pored 
Dubrovnika mletačke i papine galije na svom putu za 
Levant. Jedno odjeljenje papine mornarice, kojom za- 
povijedaše akvilejski patrijarh Grimani, stiže u dubro- 
vačke vode i usidri se ispred Lopuda. Stanovnici otoka 
pobjegoše u unutrašnjost Lopuda, ali na poziv zapo- 
vjednika brodova povrate se natrag“. 

»Tada papini mornari napadnu mirne i nezaštićene 
Lopugjane i opljačkaju im cijelo mjesto, 2 jula 1538. 
Mnoge stanovnike povedu sobom, muškarce porazmje- 
ste po galijama, a žene preprodavahu izmegju sebe. 
Nije ostalo kuće koja nije opljačkana, a ne poštediše 
ni crkve. Kad se dubrovačka vlada potužila papi zbog 
toga, poručila mu je po naročitom poslaniku, da čak 
i Turci postupaju s njima bolje od njegovih vojnika“. 

Ja sam na takovo prikazivanje pljačke Lopuda 
prigovorio u spomenutoj dubrovačkoj novini ,Narodnoj 
Svijesti“ broju 24., da je ovaj prikaz kragja i nepravda 
nanesenih Lopugjanima preveć kratak, a potom netačan 
i znatno pooštren, a da kragje i nepravde kao i za- 
robljivanje nemaju onako općeniti karakter. 


. 

Na to je g. Tadić odgovorio u reviji ,Novi Du- 
brovnik“ broju 2. i 3., koja je bila štampana prošloga 
mjeseca septembra pod naslovom »Tendenciozni prikaz 
knjige o Mihu Pracatu“. Ljutit na mene oborio se je- 
omalovaživanjem moje osobe, a na moje primjetbe od-- 
govorio je iznašanjem dvaju dokumenata nagjenih u 
dubrovačkom državnom Arhivu. 


U prvom od tih spisa navodi g. Tadić podatke 
iz govora dubrovačkog poslanika Dživa Sorga, koji je 
išao u Rim, da se potuži papi, ljeti 1538 god. U ovom 
je govoru poslanik prikazao papi, kako se je jedan dio 
njegova brodovlja bio usidrio na 2 jula pred Lopudom, 
kojemu je bio providurom Giovanni Gritti Mlečanin, 
a da je glavni zapovjednik akvilejski patrijarha Gri- 
mani bio otplovio put jugoistoka. Pošto se je bio 
lopudski narod povukao u unutrašnjost otoka pred 
dolaskom galija, da je naredio Gritti, da se iskrca je- 
dan trubač sa zastavnikom na Lopud, te objavio na- 
rodu, neka se slobodno povrati svojim kućama, jer je 
patrijarh strogo zabranio, da im iko od njegovih ljudi 
počini bilo kakvu štetu. Megjutim da se je upravo 
tada bila povratila jedna od galija iz pratnje Grima- 
nijeve, te poslije megjusobnog malog dogovora, da je 
ova galija ispalila jedan topovski hitac, a na taj znak, 
da su se sve 12 galija okrenule pramcem prama obali 
luke, te svojim lagjicama iskrcale na obalu mnoštvo 
naoružanih ljudi. Da su nato ovi mornari kao grabež- 
ljivi vuci počeli pljačkati otok, rušeći zatvorena vrata 
kuća, koje su pljačkali kao da je to svojina njihovih 
najvećih neprijatelja na svijetu. Osim toga, da su hva- 
tali osobe, me samo one sposobne za oružje nego i 
starce i dječake od 12 do 14 godina i sve ih vodili 
na galije. Tom prigodom da su bili odveli sa sobom 

kneza otoka i nekoliko plemića, koje su ipak nakon 
malo vremena pustili na slobodu. Pri toj pljački, da 
nijesu poštedili ni mjesne crkve. Radi toga imao je 

spomenuti poslanik Sorgo, da se potuži papi, kako su 
dubrovački podanici (Lopugjani), pod zaštitom date im 


vjere, bili opljačkani i učinjeno im ono, što Turci i\ 


Crnci ne bi bili učinili. Poslanik je dalje molio papu, 
da naredi meka se povrate oduzete stvari i zarobljeni 
ljudi, a neka se kazne krivci. — (Vidi ,Lettere € Com- 
missioni di Levante XXII.“, na fol. 18—22 s kraja knjige.) 


U drugom pak dokumentu, što ga 8. Tadić dalje 
donaša, sadrži se dio uputstva Don Marinu iz Trste- 
noga, kojega dubrovačka vlada posla dne 4. decembra 
iste godine 1538. u Napulj, a zatim u Rim. On je 
imao da pred papom održi govor, kojim će ga sjetiti, 
kako je njegova dubrovačka vlada bila poslala jednoga 
(t.j. gorispomenutog) poslanika k Njegovoj Svetosti, 
da ga obavijesti o pljački na Lopudu, i da ga zamoli 
neka se pobrine, da bi opljačkana dobra, io jest ona 
koja nijesu bila povraćena, bila predata ili plaćena, a 
ljudi oslobogjeni. Nadalje Don Marin će uvjeriti papu, 
da su pisma, koja bijahu papa i njegov državni tajnik 
upravili Grimaniju, a kojima su mu naregjivali, da 
povrali oteto, bila preko dubrovačke vlade uistinu pre- 
data Grimaniju pod Hercegnovim, ali Grimani uza sve 
to nije povratio oduzeto izgovorom, da je to sve pod- 
mireno u svoje vrijeme; no da to ipak ne odgovara 
istini, jer da je povraćen samo jedan malen dio. O za- 
držanim pako ljudima, za koje je Grimani obećavao, 
da će ih lijepo paziti i platiti, da veći dio nije bio 
plaćen. Od tih zarobljenika, da su se neki sami oslo- 
bodili bijegom, a neki bili otpušteni, dočim ostali da 
se nalaze još u ropstvu usprkos naredbi Njegove Svetosti. 

Zatim se je poslanik Don Marin imao potužiti 
svetom Ocu papi za jedan drugi nemio dogogjaj sbiven 
nakon osvojenja Hercegnovoga. Da su uaime kršćanski 
vojnici tada opljačkali Konavle, te sobom poveli neke 
dubrovačke podanike. Suprakomit jedne papine galije, 
Aleksander Pois, da je poveo sobom 4 djevojčice i 1 

dječaka kao zarobljene, te da usprkos molbe dubro- 
vačke vlade nije htio pustiti zarobljene na slobodu, 
nego tražio za njih otkupninu, jer da ih je on kupio 
od nekog Španjolca. Radi toga njegovog nećkanja da 
je dubrovačka vlada bila prisiljena zamoliti patrijarhu 
Grimanija, da ovaj dađe osloboditi ove jadnike nepra- 
vedno uhvaćene, Ali, da je patrijarh na to odgovorio, 
da bi bilo pošteno, te Dubrovčani dadu otkupninu 
suprakomitu, dok da je ovomu pisao da pazi na svoju 
častida ih povrati; ,ali“ — nadovezuje poslanik Don 
Marin — ,po sudu dubrovačke vlade ova ga je na- 
redba imala uvjeriti, da ih ne vraća bez otkupnine“, 

Poslanik Don Marin imao je proslijediti govor 
papi, kako doslovno slijedi: ,A jer, sveti oče, nala» 
zimo da je ovaj prečasni legat nama slab prijatelj i na 
naše stvari ne pazi, kao što znamo da to hoće Vaša 
Svetost i kako mu je naredila, i videći da se mnogo 
ne obazire na Vaša pisma, moji gospodari, knez i 
vijeće, s dužnom poniznošću mole Vašu Svetost, da 
bi se pobrinula, da nalog dan njegovom prečasnom 
gospodstvu bude izvršen i da se plate stvari koje fale, 
kako to proizlazi iz inventara, zadržani ljudi da se 
oslobode, i, na koncu, one jadne zarobljene djevojčice 
da se otpuste. A Vaša Svetost neka ne podnosi ono 
što ni Gospodin Turčin (t. j. sultan) ne podnosi i ne 
trpi. Jer svaki put kad se nagje da je neki uhvaćeni 
Dubrovčanin prodat, postigne se njegovo oslobogjenje, 
a onaj koji ga je kupio, na svoju štetu ga je kupio, 
premda je potrošio veliku svotu novca, Ako, dakle, 
Turci održavaju ovaj lijepi običaj i naviku, tim više 
Vaša Svetost ima da se pobrine, da budu održana 
osnovna kršćanska načela, koja ne dozvoljavaju da 
slobodan čovjek bude zarobljen, i da spomenute rop- 
kinje budu puštene na pregjašnju svoju slobodu“. — 
(Vidi  ,Lettere_ € commissioni di Levante XXII“, 
24—28). 

Pošto je g. Dr Jorjo Tadić iznio ova dva doku- 
menta bez ikakva razjašnjenja, a još manje prikazivanja 
ondašnjeg stanja, prilika kao i odnošaji dubrovačke 
Republike sa kršćanskim državama i Turskom, te se 
nije uživio u dogogjaj na Lopudu, pa ga tako nije 
kritički osvijetlio, smatrao sam se prisiljenim, da po- 
novno javno progovorim. Radi toga objelodanio sam 
u ,N. Svijesti“ br. 51 od 22 decembra 1933. članak 
pod istim naslovom, kakav nosi i ovaj prikaz. Taj 
članak glasi doslovce ovako : 

IL, — Uistinu, g. Tadić pogagja, koji je bio glavni 
uzrok moje, njemu nepoćudne, recenzije njegove bio- 
grafije ,Miho Pracatović“. Čudim se samo, kako može 
tvrditi, da sam to ja ,odnekud pronašao“, da je on 
htio omalovažiti i ocrniti papinstvo, kad to svaki, ko 
nije slijep i ko ima malo kriterija, može jasno raza- 
brati iz njegova prikaza onog nemilog dogogjaja na 
Lopudu. Dalje mi bez ikakva razloga i temelja pri- 
 mjećuje, da mi je .neugodno“, što su izašli na javu 
oni dogogjaji, i da sam se ,naljutio“ na nj, što je 
. spomenuo onu pljačku i onu poruku papi. Ni najma- 
nje! Katolička Crkva i papinstvo ne straše se istine, 
zato je meni naprotiv drago, da se već jednom razbi- 
stri taj povjesnički dosle ne razjašnjeni dogogjaj. Samo 
me boli i žalosti, što ga je g. Tadić, na onakav način pri- 
kazao. Neka znade g. Tadić, da ja ne samo sa ,mno- 
gim“ već milijunima drugih ljubim svoju djedovsku 
svetu katoličku vjeru i častim papu kao Kristova Na- 
mjesnika na zemlji u društvu sa najumnijim, najpleme- 
nitijim i najkarakternijim ljudima, koji nijesu smatrali, 
da im ta ljubav i poštivanje priječe, da budu istiniti 
i objektivni, : 

Začudno mi je, da g. Tadić smatra onu nemilu 
zgodu t. j. pljačku Lopuda po soldateski, jednom ,od 


najinteresantnijih epizoda u povijesti onoga otoka“. | 


Iskreno ću reći, da su za mene mnoge epizode iz ži- 

, a junaka Miha Pracata kudikamo intere- 
Pe mirenje aka toa 
dade naviti Boii pa 2 S i Ao E a 
pe. Za mene nije, ako je njemu, 

neka mu onda bude! Svak ima svoj ukus. Ipak objelo- 
danjenje onih dvaju dokumenata od strane g. Tadića već 
je razvodnilo odnosnu epizodu i oduzelo joj onaj ža- 
lac, što joj ga je g. Tadić htio dati. Još će više biti 
otupljen taj žalac, kad je stavimo u okvir ondašnjih 
prilika i psihološki je protumačimo. Ali svakako čudim 
se g. Tadiću, čovjeku oštroumnu, koji je zajedno s nama 
proživio užasni evropejski rat, ako to ne uvigja. 

> »Papini vojnici“ nijesu bili vojnici uzgojeni i u- 
vježbani od pape, kako g. Tadić vrlo dobro zna, nego 
njegovi plaćenici. Neka se pako sjeti, kako se onda 
divljački postupalo u ratu, a kako je i u našem  pro- 
svijetljenom vijeku soldateska znala počiniti puno gorih 
nereda.... Čudnovato, kako g. Tadić po zanatu hi- 
storik, zaboravlja, da su patrijarha Grimani, Gritti 
zapovjednici papinskog brodovlja bili Mlečani, o- 
duvijek kivni neprijatelji i zavidnici Dubrovnika, a 
osobito u ono vrijeme. Ali zavirimo malo dublje u 
ondašnje prilike ! 

Reklo bi se, da papa Pavao III. (1534—49) nije 


bio u početku nesklon Dubrovčanima. Farlati u svom 


povjesničkom djelu donosi papino pismo Republici 
veoma naklono, a kojim joj javlja nastup na Petrovu 


stolicu.! Ali jedna nemila zgoda, koju su Mlečani vje- 


što izrabili, otugiila ga je i učinila neko vrijeme manje 
sklonim dubrovačkoj Republici. Papa Pavao — poput 


svih papa već tamo prije pada Carigrada — neumorno 


je radio da zapriječi prodiranje Turaka i da ih potjera 
iz Europe. Mimogred ću ovdje spomenuti jednu po- 
znatu činjenicu, koju — nadam se — priznava 1 isti 


1 Illyricum Sacrum, tomus VI., str. 


292 v, Venetiis 1800. 

g. Tadić, da je papinstvo za obranu evropske kulture, 
a pogotovo u obrani nas Hrvata i Dubrovčana, od tur- 
ske najezde najviše doprinijelo. Pavao je odmah na 
početku svoje vlade svim mogućim srestvima pomagao 
cara Karla V. u njegovim pothvatima protiv Turaka, 
nastojao izmiriti cara sa irancuskim kraljem i nagovo- 
riti ga na savez s Mlečanima protiv Turaka. U to doba 
bijaše dubrovačkim nadbiskupom Frano Trivulzio (1526- 
44), koji prijanjaše uz Francusku i nekako bijaše po- 
srednik izmegju Francuske i Turske. Ovaj godine 1537. 
nagovori plemića Petra Pucića, da na silu u Konavlima 
otme mletačkom glasniku pisma, kojima je republika 
javljala zapovjednicima svoga brodovlja u Boci, kako je 
sklopila savez sa carem protiv Turaka,! To je silno 
ozlojedilo Mlečane, te su odlučili osvetiti se Dubrov- 
čanima. Istina, Dubrovčani su senato opravdali, da je 
to nadbiskup učinio na svoju ruku i dali su zadovolj- 
štinu. Radi toga Mlečani nijesu tada mogli ništa očita 
poduzeti proti njima, ali su ih ipak objedili zbog toga 
kod pape i suviše da prodavaju Turcima ratne potrep- 
štine. Tako uspije Mlečanima uvjeriti papu Pavla III. i 
naoštriti ga protiv Dubrovčana, te god. 1538. papa 
zabrani pod najstrožim kaznama, da se Dubrovčanima 
prodavaju ili davaju ratne potrepštine i — po nagovoru 
Mlečana — zatraži, da proti Turcima i Dubrovčani ugju 
u savez, koji su dne 8. februara 1538. potpisali papa, 
car Karlo V, i Mlečani u Vatikanu.? Naglasujem u Va- 
tikanu, da se vidi, ko je najviše doprinio sklapanju 
toga saveza. 

Istina, Dubrovčani su i ranije krišom unajmljivali 
svoje brodove kršćanskim vladarima protiv Turaka, ali 
stupiti javno u savez protiv Turaka, značilo je očitu 


1 Vidi o tomu Cerva: Sacra Metropolis Ragusina, vol. 
IV., Ragusii 1741, str. 321 — autograf kod Dominikanaca u 
Dubrovniku. 


* Pastor L., Storia dei papi, vol. III. Roma 1914, str. 182 ; 

propast. Radi toga pošalju papi 28. marta 1538. pa-- 
metnog, razboritog, okretnog i rječitog dominikanca 
Klimenta Ranjinu, Njemu uspije razuvjeriti papu glede 
osvada i podvala i odvratiti ga od zahtjeva, da Du- 
brovčani moraju sudjelovati bilo lagjama bilo novcem 
mi savezu," Ipak u ugovoru saveznici ne bijahu zajam- 
čili neutralnost i nepovredivost dubrovačkog zemljišta 
i radi toga su Dubrovčani mnogo stradali. 

Papa 10. iebruara 1538. imenova — na nesreću 
Dubrovčana — legatom svoga brodovlja mlečanina, 
oglejskog patrijarku Marka Grimanija; a i neki drugi 
zapovjednici papinih brodova bijahu Mlečani, kako — 
vjerojatno — bijaše i jedan dio plaćenika. To brodovlje 
na putu za Istok prispije u dubrovačke vode i jedan 
dio brodovlja usidri se dne 2. jula u, lopudskoj luci. 
Spomenuo sam, da u ugovoru ne bijaše zajamčena 
nepovredivost dubrovačkog zemljišta, a u ono doba 
bijaše običaj, da se ljudi mogu silimice zarobiti, da ih 
se upotrebe kao veslače na galijama, a poslije da im 
se plati trud i da ih se otpusti. Lopugjani se bojahu 
mletačke osvete i strahovahu pred pomišlju galija, i 
baš radi toga držahu se po strani, sakriveni i daleko 
od svakog doticaja sa vojskom, te joj ne htijahu ni 
prodavati bilo kakve živežne namirnice. Još na obranu 
Grimanijevu moramo kazati, da je on bio s manjim 
dijelom brodovlja proslijedio za Molunt, a podzapo- 
vjednik papinskog brodovlja Mlečanin Ivan Gritti objavi 
lopudskomu narodu, da se slobodno vrati kućama, 
»jer je“, kako nam kaže dokumenat objelodanjen “a 
g. J. Tadića, »patrijarh strogo zabranio, da im iko : 
njegovih ljudi nanese bilo kakovu štetu“. Za dim 
ljudi povjerovaše. U to se vrati na Lopud jedna galij 
iz Grimanijeve pratnje, zapovjednici se malko megju- 


1 Cerva, Bibliotheca Ragusina, 
238. Autograf kod Dominikanaca. 


tom. I. Ragusii 1740, str. 

ssobno dogovoriše, a onda na pucanj topa vojska navali 
na. goloruki narod. 

Mora se požaliti i osuditi taj nemili dogogjaj, 
koji je dovoljno osvjetlio g. Tadić s ona dva doku- 
menta; ali takogjer treba požaliti, što isti gospodin 
nije ga kritički osvijetlio i postavio u okvir ondašnjih 
prilika. Istaknuo sam već gore ondašnje stanje i obi- 
čaje, te upro prstom na mletačku zlobu. Ipak je i sam 
Grimani — kako pišu analisti Ranjina i Razzi, koji je 
pisao nekoliko decenija docnije — ostao iznebušen 
(resto molto confuso“), kad je u Moluntu dočuo tu 
vijest i ekzemplarno kaznio nekog Rimljanina, koji 
bijaše ukrao krunu Gospi od Šunja, a zaprijetio vješa- 
lima i drugima, te su tako mnoge stvari bile vraćene 
a oslobogjeni svi zarobljeni, osim nekolicine, koji su 
bili jaki za veslanje, te koji su bili pridržani kao i 
drugi uhvaćeni na Koločepu, Šipanu i Cavtatu s obe- 
ćanjem, da će se s njima dobro postupati i da će pri« 
miti platu. Senatu pak pisa veoma ljubazno pismo 
žaleći slučaj, koji se je zbio bez njegove naredbe i 
volje obećavajući, da će na svom povratku s Istoka 
uz pomoć Božju potpuno nadoknaditi sve štete, što 
su počinili njegovi ljudi." 

Glede onih dvaju dokumenata, koja navodi g. 
Tadić, treba pripomenuti, da su oba ,Cicero pro domo 
sua“, Naravno, Dubrovčani su kaonoti vješti diplomati 
morali prikazati dogogjaj u što crnijim bojama. Nji- 
'hov poslanik Kliment Ranjina imao je uvjeriti papu, 
da ne mogu u ratu sudjelovati svojim brodovima, jer 
su to trgovački, te će im inače propasti trgovina, a 
oni onda umrijeti od glada, buduć neće moći sagraditi 
nove brodove. A kad bi sudjelovali, da bi im se 
Turci strahovito osvetili, te bili posvema uništeni. 
Znamo ipak, da je caru bilo potajno unajmljeno ne- 


1 Cerva, Metropolis Ragusina vol. IV., str. 329—31. 

koliko brodova!. Poslanici treba da se služe napućima 
(instrukcijama) prama prilikama, pak sumnjam, da li 
BU ge uistinu pred papom usudili izgovoriti one oštre 
tiječi, da naime ni Turci ni Mauri ne bi bili s njima 
postupali kako njegovi vojnici“. Premda su te oštre 
riječi napisane u dokumentu, to još ne znači, da su 
one bile uistinu i izrečene, A napokon, sve da su ihi 
izgovorili, stari su Dubrovčani veoma dobro znali i osje- 
ćali, što za njih znači papinstvo i katolička vjera. Ako 
su imali razloga da se potuže na postupak papinskog 
brodovlja, oni su ipak duboko poštivali papu i smatrali 
ga svojim ocem i najboljim branićem, A rječiti je svjedok 
i onaj isti govor, što bi ga njihov poslanik Don Marin 
bio izrekao pred papom, a koji je objelodanio g. Tadić. 
Don Marin je imao spomenuti papi, da Grimani nije 
izvršio već izigrao nalog papin, da sve stvari povrati 
i sve ljude pusti na slobodu. Zaključak u prijevodu 
g. Tadića glasi: ,A jer, sveti oče, nalazimo da je ovaj 
prečasni legat (== Grimani) zama slab prijatelj i na 
naše stvari ne pazi, kao što znamo da to hoće Vaša 
Svetost i kako mu je naredila, i videći da se mnogo 
ne obazire na Vaša pisma, moji gospodari, knez 1 
vijeće, s dužnom poniznošću mole Vašu Svetost da 
bi se pobrinula, da nalog dan njegovom prečasnom: 
gospodstvu bude izvršen i da se plate stvari koje fale, 
kako to proizlazi iz inventara, zadržani ljudi da se 
oslobode i, na koncu, one jadne zarobljene djevojčice 
otpuste“. (Ja pocrtao): : 
4 am qeloe M anka što ga je Maoiaaešta 
Tadić, svak može vidjeti, da one četiri. zarobljene SN 
vojčice nemaju veze sa Lopudom, već su bile za d 
d nekog Spanjolca, a ha. a 
Pois, zapovjednik jedne deja om a .. ke 
njega prekupio, tražio je od dubrov 
nadoknadi utrošeni novac. 


1 Ibid. str. 332. 

“ Treba zmati, da je vojna na Turke loše svršila 
e da ne rečem nesretno — budući da je zapovjednik 
Doria dne 27. septembra bio suzbijen kod Preveze, 
te se sramotno — skoro u bijegu — morao povući. 
Na povratku u Boku sastalo se ratno vijeće i odlučilo 
ipak nešto izvesti, da tako pokrije sramotu. Jedni su bili 
za to, da se osvoji Hercegnovi, koji je bio pod turskom 
vlašću, a drugi Dubrovnik. Za nas je važno, da su 
Mlečani Vincencije Capelli, zapovjednik mletačkog 
brodovlja i Marko Grimani, zapovjednik papinog 
brodovlja, predlagali, da se osvoji Dubrovnik, jer će 
tako car dobiti jedno uporište protiv Turaka, a voj- 
nici će se obogatiti plijenom. Naprotiv Doria i ostali 
zapovjednici odbili su, a tražili osvojenje Hercegnovoga, 
jer da su poduzeli rat na careve neprijatelje a ne na 
kršćane, a osim toga da im je car preporučio Du- 
brovnik. I tako bi osvojen Hercegnovi?. 

Dubrovčani su nato čestitali i poslali darove Do- 
riji, jer im je bio otkrio sve tajne_i_ upozorio ih da se 
čuvaju Mlečana, koji vrebaju na njihovu slobodu. Tom 
prigodom Senat zaključi, da se poruše uz veliku štetu 
sve zgrade od Višnjice to jest od samostana sv. Ja- 
koba do Tri Crkve na Boninovu, kako je bilo učinjeno 
i pred 85 godina, a Doria na molbu Senata u no- 
vembru iste godine pošalje arhitekta Antuna Ferra- 
molini iz Bergama, da im utvrdi grad“. Budući da je 
megju zgradama bilo i crkava, to im i papa Pavao 
III. dne 10. februara 1539. dozvoli da ih poruše“. 

Još jednom ponavljam, da u savezu nije bila za- 
jamčena nepovredivost dubrovačkog zemljišta, pa špa- 
njolski vojnici provale u Konavle i strašno ih opljačkaju. 
Tom je prigodom neki Španjolac bio zarobio one če: 


1 Pastor L., n, mj. str. 194. 

2 Cerva, Melropolis Ragusina, n. mj. str. 332—33. 
š Cerva n. mj. str. 333. 

4 Farlati—Coleti, n. dj. str, 223. 

tiri djevojčice, koje su poslije došle u vlast zapovjedni 

one papine galije.! Patrijarh Grimani Inge. 
tom zapovjedniku da ih povrati, a istodobno je htio na- 
govoriti Dubrovčane, kako bi bilo pošteno da mu dadu 
otkupninu. Pitanje je, da li je ispravno ono tumačenje 
Dubrovčana, koji u tome, što Grimani piše dotičniku, 
da pazi na časti naregjuje mu da ih povrati, vide 
mig patrijarhov, da ih ne vraća bez otkupnine. Nije 
poznato, kako je stvar svišila, ali su vjerojatno bile 
povraćene bez otkupnine. U ovom slučaju dubrovačka 
vlada upozoruje sv. Oca, da i turski. sultan pušta na 
slobodu zarobljenog i prodanog svakog Dubrovčanina, 
iako onaj, koji ga je kupio, pretrpi neku štetu. Neka 
se dakle pogotovo sv. Otac papa, čuvar kršćanskih 


načela, drži tog lijepog običaja. 


Iz gore spomenutih veza pape Pavla III. s Du- 
brovnikom možemo zaključiti, da su Dubrovčani go- 
jili prema njemu isto poštovanje, pouzdanje i posluh 
— pa i poslije nemilog dogogjaja na Lopudu — kao 
i prema svim ostalim papama. Kao dokaz, što su pape 


bili za Dubrovnik i koliko im Dubrovnik duguje, iz- 


megju bezbrojnih drugih činjenica navodim samo ovu: 
“ Gog. 1570. sklopljen je incijativom pape Pija V. 
savez protiv Turaka. Pri sklapljanju ovog saveza, čija 


“je zasluga pobjeda kod Lepanta, koja označuje zapad 


turske moći, osobite je poteškoće stvarao položaj du- 


brovačke Republike. U vrijeme gore spomenutog sa 


veza bila je Republika, kako smo vidjeli, pretrpjela 


io ovu malu republiku radi njezinog katoličkog 
o i već joj je 17. decembra 1566, bio potvrdio 
povlasticu, da može trgovati S nevjernicima. Pri skla- 
panju novog saveza Dubrovnik je htio imati jamstvo 
neutralnosti i nepovredivosti ; Mlečani pak, kojima je 


1 Cerva, n. mj. str. 333. 

smetala i koji su zavidili dubrovačkoj trgovini, htjeli 
su to zapriječiti i tražili su, da se prisili Dubrovčane 
na ulaz u savez, e da tako kasnije mogu zaposjednuti 
grad pod izlikom, da ga valja obraniti od Turaka. U 
ovom diplomatskom boju izmegju male dubrovačke 
Republike i Mlečana bio je na strani Dubrovčana pret- 
stavnik Španjolske i osobito papa! 

Da završim. G, Tadić kao oštrouman čovjek znade 

dobro, kako se i objektivnim iznašanjem i tobož naučnim 
registrovanjem jedne činjenice može biti veoma tenden- 
cijozan i učiniti krivo drugomu, ako se ona nie stavi u do- 
lični okvir. A zaista on je imao vremena, da prouči sve 
prilike, koje su pratile ove dogogjaje, jer sam priznava, 
da je ,ćutao skoro punih 10 godina“ otkada on znade 
za spomenute dokumente. Sad pak, otkada je sve 
ovo objelodanjeno, sinuo je ovaj dogogjaj u ljepšem 
svom svijetlu, nego se je prikazivao poslije one kratke 
tendenciozne konstatacije u životu Miha Pracatovića, 
A nadam se, da će i ovaj moj odgovor donekle po- 
moći pravom shvaćanju dogogjaja. 

Neću poručivati ništa g. Jorju Tadiću, nego ću 
samo na njegovu poruku : ,za svaki kulturno naučni 
rad nije dovoljno imati ambicije, dobre volje i mnogo 
solidnog znanja“, nadodati ovo: več se treba uživiti 
u dogogjaj i postaviti ga na pravo mjesto, a ne dati 
se voditi od simpatije ili antipatije, te poštivati tugje 
uvjerenje, makar se s njim ne slagao.... 


M. EJ ERI zA 20.84% Ja 


